ઈમેઇલ આવડે છે? સમજો તમારો બ્લોગ તૈયાર! | CyberSafar
Home Smart Surfing ઈમેઇલ આવડે છે? સમજો તમારો બ્લોગ તૈયાર!
ઈમેઇલ આવડે છે? સમજો તમારો બ્લોગ તૈયાર!
બ્લોગિંગ માટે વર્ડપ્રેસ અને બ્લોગર ચોક્કસ વધુ લોકપ્રિય સર્વિસ છે, પણ તમને બ્લોગિંગનો બિલકુલ અનુભવ ન હોય અને તદ્દન સરળતા ઇચ્છતા હો તો પોસ્ટરસ તમારે કામની સર્વિસ છે.
સાચું કહેજો, અનેક લોકોનાં મોંએ બ્લોગ કે તેમના પોતાના બ્લોગની વાતો સાંભળીને તમને પોતાને પણ બ્લોગ બનાવવાનું મન થયું છે કે નહીં? મન તો થયું હોય, પણ પહેલો સવાલ થાય કે બ્લોગ બનાવવો કેમ? થોડી માથાઝીંક કરીને બનાવી પણ નાખ્યો, પણ પછી એમાં મૂકવું શું?
આ બધા સવાલના પાયામાં મૂકી શકાય એવો હજી એક સવાલ છે – આ બ્લોગ છે શું? એક લીટીનો જવાબ એવો થાય કે બ્લોગ એટલે ઇન્ટરનેટ પરનું તમારું ઘર, જ્યાં તમે ઇચ્છા પડે તે બધું – લખાણ, ફોટોગ્રાફ, વીડિયો, ઓડિયો વગેરે મૂકી શકો. ઈમેઇલની જેમ અહીં તમને એક ચોક્કસ એડ્રેસ મળે, મિત્રો સાથે એ શેર કરો એટલે સૌ ઇચ્છા પડે ત્યારે તમારા બ્લોગ પર પધારીને તમે મૂકેલી સામગ્રી જોઈ, માણી શકે અને તેના વિશે પોતાના અભિપ્રાય પણ આપી શકે.